’n Skerp oog vir waarde | Netwerk24
’n Skerp oog vir waarde
Deur Timothy Rangongo 03 Mei 2019 05:00
Fonds in fokus: Truffle SCI General Equity Fund
Truffle se SCI General Equity Fund is gemik op beleggers wat markblootstelling aan algemene aandele verlang, met die doel om met die verloop van tyd positiewe reële opbrengste te verdien.
Die fonds se primêre doelwit is om sy kapitaal te verhoog deur beleggings in aandele in alle sektore van die JSE. Die fonds se oorgewigposisies in baie van die goedkoper industriële en kommoditeitsgebaseerde randverskansings is lonend, wat beduidende beter prestasie lewer.
Die fonds se primêre doelwit is om sy kapitaal te verhoog deur beleggings in aandele in alle sektore van die JSE.
“Die fonds se oorgewigposisie in platinum in die besonder het goed gevaar nadat ’n goeie verbetering in die mandjieprys van die platinumgroepmetale (PGM’s) die afgelope jaar tot sterk verdienste gelei het,” sê die bestuurders van die fonds.
Risikobestuur en beperking van posisiegrootte in elke belegging en sektor is ook van kritieke belang om sy beleggers ’n volhoubare en betroubare beleggingsopbrengs te bied.
As boetiekbeleggingsbestuurder, sê die fonds hy komplementeer sy beleggingsbenadering met effektiewe implementering en mededingende gelde. “Ons bereken die intrinsieke waarde van maatskappye op grond van hul genormaliseerde grondbeginsels wat oor ’n sakesiklus bevestig moet word. Ons verwag ons beleggingsbesluite sal oor ’n tydperk van drie tot vyf jaar vrugte dra.”
As ’n aandeel onder die intrinsieke waarde bly en Truffle se mening oor die maatskappy wat die aandeel uitreik, nie verander nie, hou hulle die aandeel – selfs vir etlike jare.
Sasol is ’n goeie voorbeeld van so ’n aandeel, en die fonds hou hom sedert sy aanvang in Januarie 2011. Hulle verwag ’n styging in die aandeelprys wanneer Sasol se belegging in die Amerikaanse Lake Charles Chemical Project (LCCP), inskop en kontant begin genereer.
“Ons dink dat Sasol tot by sy intrinsieke waarde sal styg as die mark tekens sien van verbeterde opbgrengs en vrye kontantvloei-opbrengs” na voltooing van die LCCP.
Hoewel hy steeds aansienlik in hulpbronne belê, verminder hy sy posisie in hulpbronne soos Anglo en Northam, ná onlangse aandeelprysstygings. Beleggers wat nie skrik vir sulke onbestendigheid in korttermynekwiteitsmarkte nie in hul strewe na reële langtermynopbrengste is dus ideaal geskik vir dié fonds.
Die boetiekbatebestuurder het ’n hoogs ervare beleggingspan, soos sy vyf senior fondsbestuurders met ’n mediaan-ervaring van meer as 20 jaar.
Die fonds het tot ’n geannualiseerde prestasie van 10,2% die afgelope jaar behaal, met ’n geskiedenis dat hy konsekwent beter as sy maatstaf presteer. Die fonds is, sedert aanvang in 2011, in die top dekatiel van sy kategorie. Truffel word deur die eienaar bestuur en belê sy eie bates saam met dié van sy kliënte.